L 210/8
HU
Az Európai Unió Hivatalos Lapja
2022.8.11.
országok a szóban forgó feldolgozott állati termékeket valamely tagállamból vagy olyan jóváhagyott harmadik országból szerzik be, amely megfelel az (EU) 2019/625 (3) és az (EU) 2020/692 (4) felhatalmazáson alapuló bizottsági rendeletben, valamint az (EU) 2020/2235 (5) és az (EU) 2021/404 (6) bizottsági végrehajtási rendeletben meghatározott állat- és közegészségügyi követelményeknek.
Az egyértelműség érdekében a 2011/163/EU határozat mellékletében szereplő táblázatnak az említett országokra vonatkozó bejegyzéseit kizárólag a szóban forgó állatfajok tekintetében „O” betűvel kell ellátni.
(5)
Azon harmadik országok számára, amelyek akvakultúra-termékekre, tejre vagy tojásra vonatkozó tervet nyújtottak be, és összetett élelmiszer-készítmények gyártását kérelmezik, lehetővé kell tenni az Unióba történő kivitelre szánt, ilyen feldolgozott termékeket tartalmazó összetett élelmiszer-készítményeknek az említett feldolgozott termékek bármelyikével történő előállítását, feltéve, hogy azokat a feldolgozott termékeket, amelyek tekintetében nem nyújtottak be tervet, a tagállamokból vagy jóváhagyott harmadik országokból szerzik be.
Az egyértelműség érdekében a 2011/163/EU határozat mellékletében szereplő táblázatban az említett országokra vonatkozó bejegyzéseket az említett, fennmaradó kategóriák tekintetében „O” betűvel kell ellátni.
(6)
A harmadik országok puhatestűek tekintetében történő jegyzékbe vételére azért van szükség, mert a tenyésztett puhatestűekre vonatkozó bizonyítványozási követelmények megváltoztak.
Jelenleg a 96/23/EK irányelv nem írja elő a harmadik országok számára, hogy tervet nyújtsanak be a Bizottságnak a puhatestűekre vonatkozóan.
A tenyésztett puhatestűek esetében a szennyező anyagok tekintetében végzett egyetlen releváns maradékanyag-megfigyelésre az (EU) 2019/627 bizottsági végrehajtási rendelet (7) alapján kerül sor, és az e feltételeknek megfelelő harmadik országokat az (EU) 2021/405 bizottsági végrehajtási rendelet (8) VIII. melléklete sorolja fel.
Mivel az említett harmadik országok megfelelnek az (EU) 2019/627 végrehajtási rendelet 56–59. cikkében foglalt követelményeknek, beleértve a maradékanyag-megfigyelést is, az egyértelműség érdekében ezeket az országokat a 2011/163/EU határozat mellékletében szereplő táblázat „Akvakultúra” oszlopában „M” betűvel kell jelölni, amely a puhatestűekre (Mollusca) utal.
(7)
Egyes országok olyan összetett élelmiszer-készítmények Unióba történő kivitelét kérelmezték, amelyek a tagállamokból vagy az (EU) 2021/405 végrehajtási rendelet VIII. mellékletében felsorolt jóváhagyott harmadik országokból származó puhatestűekből nyert feldolgozott termékeket tartalmaznak.
A 2011/163/EU határozat mellékletének táblázatában a szarvasmarha-, juh-/kecske-, ló-, sertés- és baromfifélék, akvakultúra, tej, tojás vagy vadhús árukategóriák legalább egyike tekintetében „X”-szel jelölt országok elegendő garanciát biztosítottak az érvényben levő hatósági ellenőrzési rendszer vonatkozásában.
Ezért az említett táblázat „Akvakultúra” oszlopában a szóban forgó országok mindegyikét „P” betűvel kell jelölni, lehetővé téve számukra, hogy a puhatestűekből nyert feldolgozott termékeket tartalmazó összetett élelmiszer-készítmények előállításához és kiviteléhez tagállamokból vagy jóváhagyott harmadik országokból származó feldolgozott termékeket használjanak fel.
(3) A Bizottság (EU) 2019/625 felhatalmazáson alapuló rendelete (2019. március 4.) az (EU) 2017/625 európai parlamenti és a tanácsi rendeletnek az egyes emberi fogyasztásra szánt állatok és áruk szállítmányainak az Unióba történő beléptetésére vonatkozó követelmények tekintetében történő kiegészítéséről (HL L 131., 2019.5.17., 18. o.).
(4) A Bizottság (EU) 2020/692 felhatalmazáson alapuló rendelete (2020. január 30.) az (EU) 2016/429 európai parlamenti és tanácsi rendeletnek az egyes állatok, szaporítóanyagok és állati eredetű termékek szállítmányainak az Unióba való beléptetésére, valamint a beléptetést követő mozgatására és kezelésére vonatkozó szabályok tekintetében történő kiegészítéséről (HL L 174., 2020.6.3., 379. o.).
(5) A Bizottság (EU) 2020/2235 végrehajtási rendelete (2020. december 16.) az (EU) 2016/429 és az (EU) 2017/625 európai parlamenti és tanácsi rendeletnek a bizonyos állat- és árukategóriákat tartalmazó szállítmányok Unióba történő beléptetésére és Unión belüli mozgatására vonatkozó állategészségügyi, hatósági és állategészségügyi/hatósági bizonyítványminták tekintetében történő alkalmazására és az ilyen bizonyítványok hatósági kiállítására vonatkozó szabályok megállapításáról, valamint az 599/2004/EK rendelet, a 636/2014/EU és az (EU) 2019/628 végrehajtási rendelet, a 98/68/EK irányelv, továbbá a 2000/572/EK, a 2003/779/EK és a 2007/240/EK határozat hatályon kívül helyezéséről (HL L 442., 2020.12.30., 1. o.).
(6) A Bizottság (EU) 2021/404 végrehajtási rendelete (2021. március 24.) az állatok, szaporítóanyagok és állati eredetű termékek Unióba történő beléptetése tekintetében az (EU) 2016/429 európai parlamenti és tanácsi rendelet szerint engedélyezett harmadik országok, területek vagy azok körzetei jegyzékeinek a megállapításáról (HL L 114., 2021.3.31., 1. o.).
(7) A Bizottság (EU) 2019/627 végrehajtási rendelete (2019. március 15.) az emberi fogyasztásra szánt állati eredetű termékeken az (EU) 2017/625 európai parlamenti és tanácsi rendelettel összhangban végzendő hatósági ellenőrzésekre vonatkozó egységes gyakorlati rendelkezések megállapításáról és a 2074/2005/EK bizottsági rendeletnek a hatósági ellenőrzések tekintetében történő módosításáról (HL L 131., 2019.5.17., 51. o.).
(8) A Bizottság (EU) 2021/405 végrehajtási rendelete (2021. március 24.) az egyes emberi fogyasztásra szánt állatok és áruk Unióba történő beléptetése tekintetében az (EU) 2017/625 európai parlamenti és tanácsi rendelet szerint engedélyezett harmadik országok vagy harmadik országbeli régiók jegyzékeinek a megállapításáról (HL L 114., 2021.3.31., 118. o.).